Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 288

2. Szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga időtartama: maximálisan 6 óra. Szakmai ismeretek, szakmai számítások: — általános szakmai elméleti ismeretek (elektrotechnika, analóg és digitális elektronika, villamos gépek), — speciális, valamely konkrét készülékhez kapcsolódó ismeretek (automatika, teljesítményelektronika, informatika-számítástechnika, műszer- és méréstechnika elmélet). Villamosipari szakrajz: — konkrét kapcsolási rajzok és blokkvázlatok elkészítése, illetve elemzése. Anyag- és gyártásismeret, villamosipari technológia: — a villamosiparban alkalmazott anyagok, alkatrészek, technológiák ismerete. Az írásbeli vizsgán a három kérdéscsoportot (szakmai ismeret, villamosipari szakrajz, anyag- és gyártásismeret) külön-külön kell értékelni, majd ezek figyelembevételével kell az írásbeli vizsgát minősíteni. „Nem felelt meg” minősítést kell adni az írásbeli vizsgára, ha bármelyik kérdéscsoport megoldása nem felelt meg minősítést kapott, illetve az összpontszámok 85%-át nem érte el. A sikeres írásbeli vizsga minősítése „megfelelt”. B) Szóbeli vizsga A szóbeli vizsgarész tartalma: — szakmai ismeretek (A, B), — anyag- és gyártásismeret (C), témakörökből áll. A mesterjelölt minden kérdéscsoportból húzott tétel alapján ad feleletet. A válaszadáshoz szükséges felkészülés időtartama legfeljebb 40 perc lehet. Egy-egy mesterjelölt vizsgáztatására témánként 5-10 percet kell fordítani. A mesterjelöltnek önállóan kell felelnie, csak elakadás, vagy a kérdés pontosítása esetén adható részére kisebb útbaigazítás. Válaszadás közben a mesterjelölt gondolatmenetét nem szabad megzavarni. 2001/117. szám A válasz kifejtése után témához kapcsolódó kérdést bármelyik vizsgabizottsági tag feltehet. Ha az elhangzott válaszokból megállapítható, hogy a mesterjelölt a téma anyagával tisztában van, akkor az elnök félbeszakíthatja a válaszadást. A mestervizsga értékelése A mestervizsga eredményét az írásbeli, szóbeli és gyakorlati vizsgák eredményei alapján „megfelelt” vagy „nem felelt meg” minősítéssel kell megállapítani. Megfelelt az a mesterjelölt, aki mindhárom említett vizsgarészen megfelelt minősítést kapott. Eredménytelen írásbeli és szóbeli vizsgarészt egy éven belül lehet megismételni. Az e határon túli jelentkezés vagy az ismételten sikertelen vizsga esetén a teljes mestervizsgát meg kell ismételni. Eredménytelen gyakorlati vizsgát hat hónap elteltével, de legfeljebb két éven belül lehet megismételni.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes